Anexa nr. 5 la Hotărârea Guvernului

nr.\_\_\_/2024

**REGULILE**

**privind instituirea consemnului la frontieră**

1. **Dispoziţii generale**
2. Regulile privind instituirea consemnului la frontieră (în continuare – Reguli) stabilesc măsurile premergătoare, condițiile și procedurile referitoare la introducerea și prelucrarea în obiectul informațional „consemnul la frontieră”, parte componentă a Sistemului informațional integrat al Poliției de Frontieră(în continuare – OICF), a consemnelor la frontieră, tranzacțiile cu consemnele, activitățile ce urmează a fi întreprinse în cazul unui rezultat pozitiv, termenul de păstrare, precum și modalitatea de exercitare a dreptului de acces la datele cu caracter personal cu referire la consemne.
3. În sensul prezentelor Reguli, termenii şi expresiile de mai jos au următoarea semnificaţie:

*2.1 act de dispoziție –* orice act procedural, precum *–* hotărâri, încheieri, decizii, ordonanțe, ordine de înghețare sau alte acte cu caracter imperativ, prin care se dispune Poliţiei de Frontieră întreprinderea măsurilor stabilite de lege;

*2.2 anularea consemnului la frontieră* – operațiunea de schimbare a statutului consemnului la frontieră înainte de expirarea termenului pentru care a fost instituit, în legătură cu dispariția necesități menținerii statutului activ;

*2.3 autoritate națională competentă* – autoritate a administrației publice centrale, cu drept de a efectua tranzacții cu consemnele la frontieră, în temeiul acordului interinstituțional încheiat cu Poliția de Frontieră;

*2.4 consultare* - examinarea de către autorităţile naţionale competente a elementelor cuprinse în consemnele din OICF;

*2.5 executarea consemnului la frontieră* – întreprinderea măsurilor stabilite de inițiator, la obținerea unui rezultat pozitiv;

*2.6 operare* – introducerea, modificarea, actualizarea şi ştergerea datelor cu referire la consemne la frontieră, de către autoritățile naționale competente;

*2.7 informaţii suplimentare* – informaţiile care nu fac parte din datele primare, dar care sunt în legătură cu consemnele din OICF şi care urmează să fie transmise în cadrul schimbului de informaţii;

*2.8 inițiator al consemnului la frontieră* – autoritatea care, prin raportare la atribuțiile funcționale proprii, dispune în privința unui consemn la frontieră;

*2.9 încetarea consemnului la frontieră* – operațiunea de modificare a statutului consemnului, din statut activ în statut exclus. Această operațiune poate avea loc prin anulare, executare și la expirarea termenului;

*2.10 legătură* – informație operațională introdusă în OICF cu scopul de a crea o relație între două sau mai multe consemne;

*2.11 rezultat pozitiv* – rezultatul obţinut urmare consultării datelor în OICF, concretizat în identificarea unei persoane sau a unui obiect;

*2.12 termenul consemnului la frontieră* – durata perioadei active a consemnului la frontieră, instituit de către inițiator, prin referire la un număr specificat de zile sau la o dată prestabilită;

*2.13 tranzacţie* – acțiunea de operare sau consultare a datelor în OICF.

1. Prelungirea consemnului la frontieră se face în baza actului de dispoziţie întemeiat al inițiatorului consemnului.
2. În scopul depistării cu operativitate a persoanelor sau obiectelor căutate, autorităţile naţionale competente creează legături între consemnele la frontieră.
3. Crearea unei legături nu afectează acțiunea de urmat specifică pe baza fiecărui consemn pus în legătură sau perioada de păstrare a acestuia.
4. Crearea unei legături nu aduce atingere drepturilor de acces prevăzut la pct. 10. Autoritățile care nu au drept de acces la anumite categorii de consemne nu pot vizualiza legătura cu consemnul la care nu au acces.
5. Măsurile organizatorico-tehnice ce țin de instituirea consemnelor la frontieră se aprobă prin ordinul șefului Inspectoratului General al Poliției de Frontieră.

**Secțiunea 1.**

**Autorități cu competențe în gestionarea datelor din OICF**

1. Inspectoratul General al Poliției de Frontieră, în calitate de deținător al Sistemului Informațional Integrat al Poliției de Frontieră (în continuare - SIIPF), este unica autoritate națională competentă, investită cu drepturi și responsabilități referitoare la implementarea prezentelor Reguli, funcționarea, întreținerea, administrarea, monitorizarea, dezvoltarea şi securitatea OICF, precum şi cu asigurarea accesului autorităților naționale competente la OICF.
2. Inspectoratul General al Poliției de Frontieră este în drept de a efectua tranzacții cu toate consemnele la frontieră, conform prevederilor prezentelor Reguli, inclusiv cu cele operate de alte autorități naționale competente.
3. Operarea datelor în OICF poate fi efectuată prin interoperabilitatea SIIPF cu sistemele informaționale ale autorităților naționale competente.
4. Autoritățile naționale competente pot consulta doar datele primare și informația suplimentară introduse de către acestea, în mod particular.
5. Autorităţile naţionale competente utilizează datele cuprinse în consemnele la care au drept de acces, cu respectarea prevederilor cadrului normativ.
6. Categoriile de consemne și tranzacții la care au acces autoritățile naționale competente sunt prevăzute în anexa la prezentele reguli.

**Secțiunea a 2-a.**

**Proceduri premergătoare**

1. Actele de dispoziţie prin care se dispune instituirea consemnelor la frontieră, în conformitate cu prezentele Reguli, sunt remise Inspectoratului General al Poliției de Frontieră sau autorităţii care în baza acordului, este autorizată cu dreptul de a opera date în OICF.
2. Actul de dispoziţie va conţine:

15.1 temeiul emiterii;

15.2 date suficiente pentru identificarea persoanelor sau obiectelor conform pct.19 și pct.22;

15.3 măsurile ce urmează a fi luate în privinţa persoanelor sau obiectelor depistate în timpul efectuării controlului la trecerea frontierei de stat;

15.4 autoritatea care ţine controlul consemnului la frontieră, cu indicarea numărului de telefon activ în regim de 24 de ore din 24 pentru a putea fi contactată la realizarea măsurilor;

15.5 termenul consemnului la frontieră.

1. În cazul în care nu sunt întrunite condițiile pct. 15, se întreprind următoarele acțiuni:

16.1 autoritatea națională competentă, cooperează cu inițiatorul consemnului în vederea înlăturării neajunsurilor, stabilirii exactității şi actualității datelor cuprinse în actul de dispoziție;

16.2 în cazul în care deficiențele nu au fost înlăturate urmare activităților derulate în cadrul cooperării prevăzute la subpct. 16.1, autoritatea care operează cu consemnul în OICF, va restitui actul de dispoziție, în decurs de 5 zile lucrătoare, fără a purcede la introducerea datelor în Sistem;

16.3 în cazul în care actul de dispoziție nu conține referințe la termenul consemnului la frontieră, acesta va fi stabilit conform pct. 61 al prezentelor Reguli.

1. Consemnul la frontieră se consideră instituit din momentul introducerii informației din actul de dispoziție în OICF, sau generării automatizate a consemnului urmare interoperabilității Sistemelor informaționale naționale în conformitate cu prevederile acordurilor interinstituționale.
2. Consemnele la frontieră sunt introduse în OICF cu referire la:

18.1 persoane;

18.2 mijloace de transport;

18.3 documente;

1. Consemnele cu privire la persoane cuprind cel mult următoarele date:

19.1 numele;

19.2 prenumele;

19.3 numele la naștere;

19.4 numele folosite anterior și pseudonimul;

19.5 orice caracteristică fizică specifică, obiectivă și inalterabilă;

19.6 locul nașterii;

19.7 data nașterii (ziua/luna/anul), un număr de identificare național;

19.8 genul;

19.9. orice cetățenii deținute;

19.10 dacă persoana în cauză:

 19.10.1 este înarmată;

 19.10.2 este violentă;

 19.10.3 s-a sustras sau a evadat;

 19.10.4 prezintă un risc de sinucidere;

 19.10.5 reprezintă o amenințare pentru sănătatea publică;

 19.10.6 este implicată în activitate de finanțare, pregătire, sprijin în orice mod a actelor de terorism, face parte din grupuri criminale organizate sau organizații criminale cu caracter transnațional sau sprijină în orice mod activitatea acestor grupuri, a participat la săvârșirea unor infracțiuni contra păcii și omenirii ori a unor crime de război, ori a unor crime contra umanității prevăzute în tratatele la care Republica Moldova este parte;

19.11 motivul instituirii consemnului;

19.12 inițiatorul consemnului;

19.13 o trimitere la actul de dispoziție care a generat consemnul;

19.14 acțiunea de urmat în cazul unui rezultat pozitiv;

19.15 legăturile cu alte consemne;

19.16 dacă persoana vizată este membru de familie al unui cetățean al Republicii Moldova, al unui cetățean al Uniunii Europene sau o altă persoană care beneficiază de dreptul la libera circulație;

19.17 dacă decizia de refuz al intrării se bazează pe:

 19.17.1 o condamnare anterioară;

 19.17.2 o amenințare gravă pentru securitate;

 19.17.3 dreptul național referitor la intrare și la ședere;

 19.17.4 o interdicție de intrare; sau

 19.17.5 o măsură restrictivă;

19.18 categoria infracțiunii;

19.19 categoria documentelor de identificare/identitate ale persoanei;

19.20 țara care a eliberat documentele de identificare/identitate ale persoanei;

19.21 numărul (numerele) documentelor de identificare/identitate ale persoanei;

19.22 data eliberării documentelor de identificare/identitate ale persoanei;

19.23 fotografii și imagini faciale;

19.24 o copie a documentelor de identificare/identitate, color, ori de câte ori este posibil.

1. Consemnele cu privire la persoane nu pot fi introduse în OICF fără datele prevăzute la pct.19 subpct. 19.1, 19.2, 19.7, 19.12 și 19.14 care constituie date primare. Celelalte date menționate la pct. 19 reprezintă informații suplimentare, ce urmează a fi introduse în Sistem în limita disponibilității.
2. În Sistem pot fi introduse consemne la frontieră în privința următoarelor obiecte ușor identificabile:

21.1 mijloace de transport;

21.2 documente:

 21.2.1 toate tipurile de paşapoarte;

 21.2.2 documente de călătorie ale apatrizilor (conform Convenţiei privind statutul apatrizilor din 28 septembrie 1954);

 21.2.3 documente de călătorie ale refugiaţilor (conform Convenţiei cu privire la statutul refugiaţilor din 28 iulie 1951) şi ale beneficiarilor de protecţie umanitară);

 21.2.4 permise de conducere;

 21.2.5 documente oficiale care au fost furate, însușite în mod ilegal, pierdute sau despre care se pretinde că ar fi astfel de documente, fiind însă false.

1. Consemnele cu privire la obiecte cuprind cel mult următoarele date:

22.1 marca, modelul, numărul de înmatriculare, codul VIN în cazul mijloacelor de transport;

22.2 culoarea;

22.3 anul producerii;

22.4 imaginea foto;

22.5 tipul, seria și numărul, data emiterii, data valabilității și autoritatea emitentă în cazul documentelor;

22.6 o trimitere la actul de dispoziție care a generat consemnul;

22.7 acțiunea de urmat în cazul unui rezultat pozitiv;

22.8 inițiatorul consemnului;

22.9 motivul instituirii consemnului.

1. Consemnele cu privire la obiecte nu pot fi introduse în OICF fără datele prevăzute la pct. 22 subpct. 22.1, 22.5, 22.7 și 22.8 care constituie date primare. Celelalte date reprezintă informații suplimentare, ce urmează a fi introduse în limita disponibilității.
2. **Tipuri de consemne și măsurile de urmat**
3. După caracterul măsurilor dispuse prin actele de dispoziţie, se disting următoarele tipuri de consemne:

24.1 consemne de reţinere – persoanele sau mijloacele de transport se reţin pe durata ce nu poate depăși termenul legal, cu predarea către inițiatorul consemnului;

24.2 consemne restrictive – persoanelor sau mijloacelor de transport nu li se permite intrarea sau ieşirea în/din Republica Moldova;

24.3 consemne de control – persoanele, mijloacele de transport, documentele, se supun unui anumit tip de control prevăzut de legislaţie;

24.4 consemne de ridicare – mijloacele de transport, documentele, se ridică şi se remit organului care a dispus măsura;

24.5 consemne de informare – organul care a dispus măsura este informat despre faptul traversării frontierei de stat.

1. La necesitate, în caz de obținere a unui rezultat pozitiv cu referire la un consemn în privința unei persoane vulnerabile, în sensul Legii nr. 28/2024 cu privire la frontiera de stat a Republicii Moldova, autoritățile publice responsabile pentru asigurarea protecției copiilor în situații de risc și a altor persoane vulnerabile asigură, la sesizarea Poliției de Frontieră, prezența specialiștilor necesari acordării asistenței, precum și, la necesitate, preluarea copiilor în custodie pentru asigurarea drepturilor minorilor și ale altor persoane vulnerabile, în conformitate cu cadrul normativ.
2. La semnalarea consemnului, persoana, după caz – posesorul obiectului este obligat:

26.1 la solicitarea polițistului de frontieră să prezinte toate actele necesare;

26.2 să se supună cerințelor legale ale polițistului de frontieră;

26.3 să suporte consecințele prevăzute de actele normative.

**Secțiunea 1.**

**Consemne de reținere**

1. Consemnele de reținere pot fi instituite în privința următoarelor categorii de persoane și mijloace de transport:

27.1 persoane căutate și/sau dispărute cu scopul arestării sau predării către inițiatorul consemnului;

27.2 persoane căutate în scopul extrădării în baza unui mandat de arestare și/sau conform Legii nr. 371/2006 cu privire la asistența juridică internațională în materie penală;

27.3 persoane căutate în scopul reținerii în baza ordonanței organului de urmărire penală pentru a fi pusă sub învinuire, adoptată în conformitate cu prevederile art. 169 din Codul de procedură penală al Republicii Moldova;

27.4 mijloace de transport, în baza încheierii de declarare în căutare a mijlocului de transport, emisă de executorul judecătoresc în conformitate cu prevederile art. 72 alin. (5) din Codul de executare al Republicii Moldova;

27.5 mijloace de transport, în baza încheierilor instanței de insolvabilitate de anunțare în căutare a mijloacelor de transport, emise în conformitate cu prevederile art. 66 alin. (1), lit. g) și art. 75 alin. (1) lit. d) din Legea insolvabilității nr. 149/2012.

1. În cazul obținerii unui rezultat pozitiv, la un consemn de reținere în privința persoanelor stabilite la pct. 27 subpct. 27.1; 27.2; 27.3 se întreprind următoarele acțiuni:

28.1 persoana este înlăturată din fluxul de pasageri;

28.2 se informează organul inițiator în vederea organizării preluării persoanei;

1. În cazul obținerii unui rezultat pozitiv, la un consemn de reținere în privința mijloacelor de transport, stabilit la pct. 27 subpct. 27.4 și 27.5 se întreprind următoarele acțiuni:

29.1 se informează posesorul mijlocului de transport despre existența consemnului de reținere;

29.2 mijlocul de transport este înlăturat din fluxul principal de vehicule;

29.3 se înlătură posesorul de la conducerea mijlocului de transport, sau după caz – se indisponibilizează mijlocul de transport;

29.4 se organizează amplasarea mijlocului de transport la parcarea subdiviziunii Poliției de Frontieră sub supraveghere și pază;

29.5 se sigilează mijlocul de transport cu întocmirea procesului-verbal de sigilare;

29.6 se informează organul inițiator, prin orice mijloc de informare ce lasă o urmă scrisă, în vederea organizării preluării mijlocului de transport din punctul de trecere a frontierei de stat în decurs de 3 zile.

1. În cazul neprezentării executorului judecătoresc/administratorului autorizat, la expirarea termenului stabilit la pct. 29.6, mijlocul de transport este restituit proprietarului sau posesorului legal, în baza cererii.
2. Procedura de reținere și eliberare/restituire a mijloacelor de transport, este stabilită de Poliția de Frontieră.

**Secțiunea a 2-a.**

**Consemne restrictive**

1. Consemnele restrictive sunt instituite cu scopul restricționării intrării sau ieșirii în/din Republica Moldova, de către Poliția de Frontieră și autoritatea competentă pentru străini, din oficiu sau în temeiul actelor de dispoziție.
2. Instituirea din oficiu a consemnelor la frontieră are loc în cazurile prevăzute de Legea nr. 200/2010 privind regimul străinilor în Republica Moldova.
3. Consemnele restrictive privind interzicerea ieșirii pot fi instituite în baza unui act de dispoziție în privința persoanelor care conform legislației naționale sunt limitate în dreptul de a ieși din Republica Moldova în temeiul Legii insolvabilității nr. 149/2012, Codului de executare, Codului de procedură civilă sau Codului de procedură penală;
4. Consemne restrictive privind interzicerea ieșirii pot fi instituite în privința mijloacelor de transport în temeiul actelor de dispoziție.
5. Consemnele restrictive privind interzicerea intrării pot fi instituite doar în privința străinilor și apatrizilor în temeiul:

36.1 actelor administrative emise în conformitate cu prevederile Legii privind regimul străinilor în Republica Moldova nr.200/2010;

36.2 deciziei/hotărârii instanței de judecată privind expulzarea, în condițiile stabilite de Codul penal şi de Codul contravenţional;

36.3 sancţiunilor adoptate prin rezoluţiile Consiliului de Securitate al Organizaţiei Naţiunilor Unite conform art. 41 al Cartei Naţiunilor Unite, precum şi deciziilor comitetelor de sancţiuni stabilite prin aceste rezoluţii, conform prevederilor art. 8 alin. (1) din Legea nr. 25/2016 privind măsurile restrictive internaționale;

36.4 deciziile privind alinierea Republicii Moldova la măsurile restrictive internaționale prevăzute la art. 4 lit. j) al Legii nr. 25/2016 instituite prin acte ale Uniunii Europene sau ale altor organizaţii internaţionale, adoptate de Ministerul Afacerilor Externe, conform art. 10 al Legii 25/2016 privind măsurile restrictive internaționale;

36.5 deciziilor Consiliului Interinstituțional de Supervizare de adoptare a măsurilor restrictive internaționale prevăzute la art. 4 lit. j) din Legea nr. 25/2016, de către Republica Moldova din proprie inițiativă;

36.6 deciziilor Consiliului Interinstituțional de Supervizare de aliniere la măsurile restrictive internaționale prevăzute la art. 4 lit. j) al Legii nr. 25/2016, în cazul în care acestea au fost instituite prin decizii unilaterale ale altor state.

1. În cazul obținerii rezultatului pozitiv cu referire la consemnul restrictiv, vor fi întreprinse următoarele acțiuni:

37.1 persoana/mijlocul de transport este separată/separat de fluxul principal de călători;

37.2 persoana este informată despre existența măsurilor restrictive și despre faptul că traversarea frontierei de stat nu va fi autorizată;

37.3 în privința persoanei sau unității de transport se emite Decizia privind refuzul intrării/ieșirii în/din Republica Moldova;

37.4 persoana este obligată să părăsească imediat punctul de trecere și/sau să înlăture imediat mijlocul de transport din punctul de trecere.

1. În cazul identificării persoanei în privința căreia a fost aplicat un consemn restrictiv privind interzicerea ieșirii din Republica Moldova, în ordinea stabilită de prevederile art. 178 alin. (4) și art. 191 alin. (3) subpct. 8) din Codul de procedură penală, se va ridica provizoriu pașaportul, cu remiterea către inițiatorul consemnului la frontieră. Persoanei îi va fi eliberată o copie de pe actul de ridicare provizorie a pașaportului.
2. Prevederile pct. 38 sunt aplicate corespunzător în punctele de trecere cu control coordonat.

**Secțiunea a 3-a.**

**Consemne de control în linia a doua**

1. Consemnele de control cu referire la persoane și obiecte sunt introduse în OICF de către Inspectoratul General al Poliției de Frontieră din oficiu, sau în temeiul actelor de dispoziție, în scopul prevenirii, depistării, investigării sau urmăririi penale a infracțiunilor și/sau al preîntâmpinării amenințărilor pentru siguranța publică, în una sau mai multe dintre următoarele circumstanțe:

40.1 în cazul existenței unei bănuieli rezonabile privind pregătirea comiterii sau comiterea unei infracțiuni;

40.2 în cazul în care, urmare evaluării realizate pe baza criteriilor prestabilite incluse în profile de risc, se identifică existența unor factori sau indicatori care semnalează comportamente suspecte sau ilegale.

1. Consemnele de control în linia a doua, pot fi introduse în mod automatizat, de către organele securității statului, dacă există indicii concrete că informațiile menționate la pct. 48 subpct. 48.4 ce urmează a fi obținute urmare desfășurării controlului sunt necesare pentru a preîntâmpina o amenințare din partea persoanei în cauză sau alte amenințări la adresa securității naționale.
2. Atunci când există indicii clare că obiectele menționate la pct. 21 au legătură cu infracțiunile menționate la pct. 40 sau cu amenințările menționate la pct. 41 se pot introduce consemne de control în linia a doua sau de ridicare referitoare la respectivele obiecte și se pot crea legături între aceste consemne și cele introduse în conformitate cu pct. 40 și 41.
3. Consemnul de control în linia a doua poate fi instituit în următoarele scopuri:

43.1 identificarea bunurilor interzise, căutate sau care urmează a fi utilizate ca probe într-o procedură judiciară;

43.2 identificarea potențialilor indici de falsificare a documentelor;

43.3 efectuarea intervievării persoanei;

43.4 identificarea persoanelor sau obiectelor ascunse în mijlocul de transport.

1. În cazul consemnelor de control, polițistul de frontieră execută exclusiv acțiunile de urmat impuse prin act, care se limitează la:

44.1 control în linia a doua persoană – intervievarea, efectuarea controlului corporal al persoanei, controlul fizic al bagajului personal. În cazul intervievării, întrebările vor fi specificate de inițiator în mod clar și laconic;

44.2. control în linia a doua mijloc de transport – controlul fizic al vehiculului și/sau identificarea acestuia după numărul de înmatriculare, numărul VIN şi alte caracteristici, indicate în certificatul de înmatriculare, prin comparare cu datele reale ale vehiculului supus controlului;

44.3 control în linia a doua document – controlul detaliat al actului cu ajutorul tehnicii speciale, în vederea depistării indicilor de falsificare.

1. Inițiatorul sau autoritatea națională competentă, enumeră cu exactitate acțiunile prevăzute la 43, indicându-le în mod expres, fie separat fie cumulativ. Este interzisă realizarea altor acțiuni decât cele stabilite.
2. Controlul corporal se efectuează, cu respectarea demnității umane, de către o persoană de același sex cu persoana controlată și presupune examinarea externă a corpului și îmbrăcămintei unei persoane, vizual, precum și prin palpare și apăsare, îmbrăcămintea groasă putând fi examinată separat. Atunci când prin examinare sunt identificate obiecte, la solicitarea polițistului de frontieră, persoana este obligată să le prezinte.
3. Controlul bagajului presupune examinarea externă a acestuia, vizual, precum și prin palpare și apăsare. La solicitarea polițistului de frontieră, persoana are obligația de a le deschide, desface și de a prezenta conținutul. Corespondența nu se deschide sau citește și nu se accesează telefonul, un sistem informatic ori alt mijloc de comunicare sau de stocare a datelor.
4. Urmare obținerii unui rezultat pozitiv cu referire la un consemn de control, angajatul Poliției de Frontieră întreprinde următoarele acțiuni:

48.1 persoana/obiectul este separată/separat de locul efectuării controlului în prima linie;

48.2 persoana sau după caz deținătorul obiectului, este informată cu privire la efectuarea controlului în linia a doua;

48.3 desfășoară procedura de control în linia a doua;

48.4 furnizează inițiatorului toate sau unele din următoarele informații:

 48.4.1 faptul că persoana a fost localizată sau că obiectele menționate la pct. 21 au fost localizate;

 48.4.2 locul și ora efectuării controlului;

 48.4.3 rezultatul controlului în linia a doua conform acțiunilor stabilite la pct. 43;

 48.4.4 ruta și destinația călătoriei;

 48.4.5 persoanele care însoțesc persoana supusă controlului;

 48.4.6 orice identitate dezvăluită și orice descriere a persoanei care utilizează documentul care face obiectul consemnului;

 48.4.7 obiectele transportate, inclusiv documentele de călătorie;

1. Procedura de transmitere și înregistrare a informațiilor suplimentare obținute cu ocazia realizării sarcinii consemnelor de control, se stabilește prin ordinul șefului Inspectoratului General al Poliției de Frontieră.
2. Îndeplinirea controlului în linia a doua prevăzut de prevederile prezentelor Reguli, nu aduce atingere dreptului reprezentanților altor autorități publice de a efectua, după caz, percheziția corporală sau percheziția vehiculului, în cazurile și condițiile prevăzute de normele de procedură penală.

**Secțiunea a 4-a.**

**Consemne de ridicare**

1. Consemnele de ridicare se instituie în OICF de Poliția de Frontieră în privința obiectelor stabilite la pct. 21, în baza următoarelor acte:

51.1 actele de dispoziție ale subiecților care efectuează urmărirea penală și activitatea specială de investigații, în ordinea stabilită de prevederile Codului de procedură penală;

51.2 încheierile instanței de judecată prin care se dispune ridicarea provizorie a permisului de conducere conform art. 182 din Codul de procedură penală, în privința obiectelor stabilite la pct. 21 subpct. 21.2.4;

51.3 hotărârile instanței de judecată prin care se constată nulitatea actelor de identitate conform art. 5 alin. (3) din Legea nr. 273/1994 privind actele de identitate din sistemul naţional de paşapoarte, în privința obiectelor stabilite la pct. 21. subpct. 21.2 ;

51.4 deciziilor autorității competente de eliberarea actelor de identitate emise conform art. 5 alin. (3) din Legea nr. 273/1994 privind actele de identitate din sistemul naţional de paşapoarte, privind anularea din oficiu a acestora, în privința obiectelor stabilite la pct. pct. 21. subpct. 21.2;

51.5 actul de dispoziție emis de Ministerul Afacerilor Externe privind încetarea de jure a dreptului de deținere a pașaportului diplomatic sau de serviciu, în cazul nepredării acestuia de către deținător.

1. Consemnele de ridicare în privința obiectelor stabilite la pct. 21 subpct. 21.2.4 și subpct. 21.2.5 pot fi instituite în OICF, doar prin crearea de legături între aceste tipuri de consemne, conform pct. 42.
2. Urmare obținerii unui rezultat pozitiv cu referire la un consemn de ridicare, angajatul Poliției de Frontieră întreprinde următoarele acțiuni:

53.1 obiectul și deținătorul acestuia sunt separate de locul efectuării controlului în prima linie;

53.2 se informează posesorul obiectului despre existența consemnului de ridicare;

53.3 se înlătură posesorul de la conducerea mijlocului de transport, sau după caz se indisponibilizează obiectul;

53.4 se informează organul inițiator în vederea realizării acțiunilor procedurale și organizarea preluării obiectului;

**Secțiunea a 5-a.**

**Consemne de informare**

1. Consemnele de informare pot fi instituite în privința persoanelor și mijloacelor de transport, de Poliția de Frontieră în temeiul actelor de dispoziție sau în mod automatizat de către autoritățile responsabile de securitatea statului, în scopurile stabilite la pct. 40 – 41.
2. Realizarea sarcinii unui consemn de informare presupune exclusiv, furnizarea discretă către inițiator, a informațiilor privind:

55.1 data și ora traversării frontierei de stat;

55.2 direcția de deplasare (intrare/ieșire);

55.3 punctul de trecere;

55.4 calitatea persoanei (șofer/pasager/pieton)

55.5 mijlocul de transport/ruta, în cazul consemnelor de informare în privința persoanelor;

1. Persoanei care face obiectul consemnului nu i se aduce sub nici o formă la cunoștință despre existența consemnului.
2. Procedura de transmitere și înregistrare a informațiilor suplimentare obținute urmare realizării sarcinii consemnelor de informare, se stabilește prin ordinul șefului Inspectoratului General al Poliției de Frontieră.
3. **Prelucrarea datelor**

**Secțiunea 1.**

**Perioada de păstrare a consemnelor**

1. Perioada activă a unui consemn este menținută numai pe durata necesară îndeplinirii scopurilor pentru care a fost introdus.
2. Datele primare și informația suplimentară aferente consemnelor la frontieră în privința persoanelor, sunt păstrate în OICF pe un termen de 3 ani din ziua încetării consemnului, iar în privința obiectelor – pe un termen de 5 ani din ziua încetării acestuia. La expirarea termenului de păstrare, datele se distrug în mod automatizat.
3. Nu este admisă instituirea în OICF a consemnelor la frontieră fără termen.
4. În cazul nespecificării în actul de dispoziție a termenului consemnului la frontieră, urmează a fi aplicate următoarele prevederi:

61.1 consemnele de reținere în privința persoanelor, stabilite la pct. 27 subpct.27.1; 27.2 și 27.3, precum și consemnele restrictive stabilite la pct. 36, sunt instituite pe un termen de 5 ani, cu obligația reexaminării necesității păstrării statutului activ, o dată la 6 luni;

61.2 consemnele restrictive stabilite la pct. 34, consemnele de control stabilite conform pct. 40, 41 și 42, precum și consemnele de informare stabilite la pct.54, sunt instituite pe termen de 1 an, cu obligația reexaminării necesității păstrării statutului activ, o dată la 6 luni;

61.3 consemnele de reținere în privința obiectelor stabilite la pct. 27 subpct. 27.4 și 27.5, consemnele restrictive stabilite la pct. 35, precum și consemnele de ridicare stabilite la pct. 21 subpct. 21.2.4 și subpct. 21.2.5, se instituie pe un termen de 10 ani, cu obligația reexaminării necesității păstrării statutului activ, o dată la 2 ani.

1. Urmare reexaminării, inițiatorul poate decide, în urma unei evaluări individuale, să păstreze statutul activ al consemnului pentru o perioadă mai lungă decât termenele stabilite la pct. 61, dacă acest lucru se dovedește necesar și proporțional pentru scopurile în care a fost introdus consemnul. Prelungirea consemnului la frontieră se face în baza actului de dispoziţie întemeiat al autorității care a dispus instituirea acestuia.
2. Consemnele de reținere încetează:

63.1 prin executare, la predarea persoanei sau transmiterii mijlocului de transport către inițiator, în cazul în care această modalitate de încetare este stabilită în actul de dispoziție privind aplicarea consemnului;

63.2 prin anulare – în temeiul actului de dispoziție prin care se dispune anularea actului în temeiul căruia s-a dispus instituirea consemnului de reținere sau în baza actului de dispoziție privind anularea consemnului de reținere;

63.3 la expirarea termenului pentru care a fost instituit;

63.4 în condițiile stabilite la pct. 61 subpct. 61.1 și 61.3.

1. Consemnele restrictive încetează în următoarele cazuri:

64.1 prin anulare, în temeiul actului de dispoziție prin care se dispune anularea actului în temeiul căruia s-a dispus instituirea consemnului restrictiv, sau în baza actului de dispoziție privind anularea consemnului restrictiv;

64.2 la expirarea termenului pentru care au fost instituite;

64.3 în condițiile stabilite la pct. 61 subpct. 61.1 și 61.2.

1. Consemnele de control și consemnele de informare, încetează:

65.1 prin executare, în cazul în care această modalitate de încetare este stabilită în actul de dispoziție privind aplicarea consemnului;

65.2 prin anulare, în temeiul actului de dispoziție prin care se dispune anularea actului în temeiul căruia s-a dispus instituirea consemnului de control sau de informare, sau în baza actului de dispoziție privind anularea consemnului de control, sau de informare;

65.3 la expirarea termenului pentru care au fost instituite;

65.4 în condițiile stabilite la pct. 61 subpct. 61.2.

1. Consemnele de ridicare instituite în condițiile pct. 51, încetează:

66.1 prin executare, la predarea obiectului către inițiator, în cazul în care această modalitate de încetare este stabilită în actul de dispoziție;

66.2 prin anulare, în temeiul actului de dispoziție prin care se dispune anularea actului în temeiul căruia s-a dispus instituirea consemnului de ridicare, sau în baza actului de dispoziție privind anularea consemnului de ridicare;

66.3 la expirarea termenului pentru care au fost instituite;

66.4 la expirarea termenului specificat la pct. 61 subpct. 61.3.

1. În cazurile existenței legăturii între un consemn cu referire la o persoană și consemne cu referire la obiecte, încetarea consemnelor cu referire la obiecte se realizează în mod implicit la încetarea consemnului în privința persoanei.
2. Contrar prevederilor pct. 61, în cazul existenței motivelor întemeiate de a considera că un consemn și-a atins scopul și ar trebui în consecință să fie anulat, Poliția de Frontieră notifică imediat inițiatorul consemnului. Inițiatorul are la dispoziție 15 zile de la data primirii notificării respective, pentru a răspunde că consemnul a fost anulat, ori pentru a motiva păstrarea statutului activ.
3. În cazul lipsei unui răspuns la sfârșitul perioadei de 15 zile, Inspectoratul General al Poliției de Frontieră anulează consemnul~~,~~ cu notificarea inițiatorului.

**Secțiunea a 2-a.**

**Tranzacțiile cu consemnele la frontieră**

1. Autoritatea națională competentă care operează informația cu referire la consemn în OICF, se asigură că datele sunt exacte şi actuale, precum şi că operarea datelor se face în baza dispozițiilor prezentelor Reguli.
2. Numai autoritatea națională competentă care a introdus consemnul în OICF are dreptul să modifice, să completeze, să corecteze, să actualizeze ori să șteargă datele pe care le-a introdus, până la expirarea duratei de valabilitate a consemnului, cu excepția cazurilor de aplicare a prevederilor pct. 69.
3. Dacă urmare obținerii rezultatului pozitiv la un consemn, angajatul Poliției de Frontieră identifică date primare modificate, acesta are obligația de a le transmite organului inițiator. Procedura de transmitere a datelor este reglementată de Inspectoratul General al Poliției de Frontieră. Autoritatea națională competentă care a introdus informația cu referire la consemn, o completează sau o modifică în cel mai scurt timp posibil, dar nu mai târziu de 3 zile din momentul recepționării informației expediate de către Poliția de Frontieră .
4. Dacă urmare obținerii rezultatului pozitiv la un consemn, angajatul Poliției de Frontieră identifică faptul că un element al datelor introduse de către o autoritate națională competentă este incorect sau este stocat ilegal, autoritatea națională competentă care a introdus consemnul verifică informațiile şi, dacă apreciază necesar, corectează sau șterge consemnul.
5. În cazul în care Poliția de Frontieră primește o solicitare din partea unei persoane care probează că nu este persoana vizată de un consemn, aceasta procedează la colectarea datelor cu caracter personal ale solicitantului, și după caz, la:

74.1 soluționarea solicitării, dacă este competentă;

74.2 redirecționarea, în original, a solicitării, împreună cu toate datele colectate, autorității naționale competente care a introdus consemnul.

**Secțiunea a 3-a.**

**Măsuri de securitate informațională și protecție a datelor**

1. Poliția de Frontieră adoptă măsurile de securitate necesare în legătură cu gestionarea şi utilizarea OICF ca parte componentă a SIIPF, în conformitate cu Capitolul VIII din Conceptul tehnic al Sistemului informaţional integrat al Poliţiei de Frontieră aprobat prin Hotărîrea Guvernului nr. 834/2008.
2. Autoritățile naționale competente asigură întreprinderea măsurilor echivalente celor menționate la pct. 75 în materie de securitate, în ceea ce privește tranzacțiile cu consemnele la frontieră, schimbul de informații suplimentare și date primare.
3. În cazul producerii unor incidente de securitate, autoritatea națională competentă va întreprinde măsurile necesare pentru depistarea sursei de producere a incidentului, va efectua analiza acestuia şi va înlătura cauzele incidentului de securitate, cu informarea Centrului Național pentru Protecția Datelor cu Caracter Personal al Republicii Moldova.

**Secțiunea a 4-a.**

**Dreptul de acces la datele din OICF**

1. Prelucrarea datelor cu caracter personal în OICF se realizează în conformitate cu prevederile prezentelor Reguli și legislației privind protecția datelor cu caracter personal.
2. Drepturile de acces, rectificare şi ştergere a datelor persoanelor vizate în contextul prelucrării datelor cu caracter personal în OICF se exercită potrivit legislației privind protecția datelor cu caracter personal.
3. Cererile persoanelor vizate în contextul prelucrării datelor cu caracter personal în OICF se transmit subdiviziunii/persoanei responsabile pentru protecția datelor cu caracter personal din cadrul Inspectoratului General al Poliției de Frontieră.
4. Pentru a comunica solicitantului informații cu privire la datele cu caracter personal prelucrate în OICF, subdiviziunea/persoana responsabilă pentru protecția datelor cu caracter personal din cadrul Inspectoratului General al Poliției de Frontieră, solicită acordul autorității naționale competente care a introdus consemnul. Acordul se comunică în termen de 10 zile de la data primirii solicitării din partea subdiviziunii/persoanei responsabile pentru protecția datelor cu caracter personal din cadrul Inspectoratului General al Poliției de Frontieră.
5. Subdiviziunea/persoana responsabilă pentru protecția datelor cu caracter personal din cadrul Inspectoratului General al Poliției de Frontieră examinează cererile persoanelor vizate în contextul prelucrării datelor cu caracter personal în OICF, în termen de 30 zile. Această perioadă poate fi prelungită cu 30 de zile atunci când este necesar, ținând cont de complexitatea și numărul cererilor, cu informarea persoanei despre acest fapt.
6. Cererile de rectificare şi/sau ștergere trebuie să cuprindă în mod obligatoriu datele cu caracter personal ale căror rectificare şi/sau ștergere se solicită.
7. Alte autorități naționale inclusiv instanțele de judecată, pot avea acces la datele din OICF, doar în temeiul ordonanței de ridicare, mandat judecătoresc sau încheierii judecătorești, în ordinea stabilită de prevederile Codului de procedură penală și doar în scopul prevenirii, depistării, investigării sau urmăririi penale a infracțiunilor cu caracter terorist, altor infracțiuni grave, deosebit de grave și excepțional de grave ori executarea pedepselor.
8. Dreptul de a accesa datele din OICF poate fi exercitat și de autoritățile naționale competente responsabile de acordarea cetățeniei, în baza demersului motivat, cu scopul de a examina o cerere de acordare a cetățeniei.
9. Legalitatea prelucrării datelor cu caracter personal în OICF, transferul acestora către alte state sau organizații internaționale, precum şi schimbul şi procesarea ulterioară a informațiilor suplimentare cu referire la consemne se supun controlului de către Centrul Național pentru Protecția Datelor cu Caracter Personal.
10. Inspectoratul General al Poliție de Frontieră stabilește și dezvoltă normelor tehnice necesare privind introducerea, actualizarea și ștergerea datelor menționate la prezenta Secțiune, precum și privind efectuarea de căutări în acestea.

**Secțiunea a 5-a.**

**Răspunderea**

1. Orice utilizare frauduloasă a datelor din OICF sau orice tranzacție care contravine prezentelor Reguli, se află sub rezerva unor sancțiuni eficiente, proporționale și disuasive în conformitate cu legislația.
2. În cazurile de nerespectare a regulilor, standardelor şi normelor general acceptate în domeniul securității informaționale și protecției datelor cu caracter personal, precum și utilizării abuzive a datelor din OICF, Poliția de Frontieră este în drept de a iniția procedura de suspendare sau retragere a drepturilor de acces la datele prelucrate și stocate în OICF, în conformitate cu legislația.
3. În cazul identificării faptului utilizării abuzive a datelor din OICF sau a dispozițiilor prezentelor Reguli, pe lângă aplicarea prevederilor pct. 89, fapta prejudiciabilă se sancționează conform legislației.

Anexa la Regulile

privind instituirea consemnului la frontieră

Categorii de consemne şi tranzacţiile la care au acces autorităţile naţionale competente

|  |  |  |
| --- | --- | --- |
| Nr. | Categorii de consemne | Autorități naționale competente |
| 1 | 2 | 3 | 4 | 5 | 6 |
| O | C | O | C | O | C | O | C | O | C | O | C |
| 1 | Consemne de reținere | + | + | + | + |  |  |  |  |  |  |  |  |
| 2 | Consemne restrictive |  |  | + | + |  |  |  |  |  |  |  |  |
|  | 1. restricționarea ieșirii
 |  |  | + | + |  |  |  |  |  |  |  |  |
|  | 1. restricționarea intrării
 |  |  | + | + | + | + |  |  |  |  |  |  |
| 3 | Consemne de control |  |  | + | + |  |  |  |  | + | + |  |  |
| 4 | Consemne de ridicare |  |  | + | + |  |  |  |  |  |  |  |  |
| 5 | Consemne de informare |  |  | + | + |  |  | + | + | + | + |  |  |

Notă:

O – operare

C – consultare

Legendă:

1 – Inspectoratul General al Poliției

2 – Inspectoratul General al Poliției de Frontieră;

3 – Inspectoratul General pentru Migrație;

4 – Serviciul Vamal

5 – Serviciul de Informații și Securitate

6 – Agenția Națională Transport Auto